## Pravilnik o načinu primjene sredstava prisile

### NN 43/2002 (24.4.2002.), Pravilnik o načinu primjene sredstava prisile

# MINISTARSTVO PRAVOSUĐA, UPRAVE I LOKALNE SAMOUPRAVE

896

Na teme­lju članka 142. stavka 10. Zakona o izvršava­nju kazne zatvora
(»Narodne novine«, broj: 128/99., 55/00., 59/00., 129/00., 59/01. i 67/01.),
ministrica pravosuđa, uprave i lokalne samouprave donosi

## PRAVILNIK

### O NAČINU PRIMJENE SREDSTAVA PRISILE

I. OPĆE ODREDBE

Članak 1.

Ovim Pravilnikom pobliže se
propisuje način primjene sredstava prisile ovlaštenih službenih osoba odjela
osigura­nja – službenika pravosudne policije (u da­lj­njem tekstu: službenik
pravosudne policije) u obav­lja­nju službe u kaznionicama i zatvorima Uprave za
zatvorski sustav Ministarstva pravosuđa, uprave i lokalne samouprave (u da­lj­njem
tekstu: kaznionice i zatvori).

Članak 2.

Sredstva prisile dopušteno je
primijeniti samo kad je to nužno radi sprječava­nja bije­ga zatvorenika,
tjelesnog napada na službene ili druge osobe, nanoše­nja oz­ljeda drugim
osobama, samooz­ljeđiva­nja, namjernog prouzrokova­nja materijalne štete i
svladava­nja aktivnog ili pasivnog otpora zatvorenika.

Sredstva prisile dopušteno je
primijeniti i protiv osoba koje oslobađaju zatvorenike, napadaju na
zatvorenike, protupravno ulaze ili se protupravno nalaze u kaznionici ili
zatvoru.

Članak 3.

Prije primjene sredstva
prisile službenik pravosudne policije će o tome upozoriti osobu prema kojoj to
sredstvo kani primijeniti.

Službenik pravosudne policije
primijenit će najblaže sredstvo prisile koje jamči uspjeh u obav­lja­nju službene
zadaće.

Članak 4.

Sredstva prisile, osim
zahvata za privođe­nje i tehnika obrane, neće se primijeniti prema
zatvorenicima koji su vid­ljivo bolesni, stari i iznemogli ili teški invalidi,
kao ni prema zatvorenicama čija je trudnoća vid­ljiva.

Sredstva prisile primijenit će
se i prema osobama iz stavka 1. ovoga članka ako vatrenim oružjem ili drugim
opasnim sredstvom neposredno ugrožavaju život službenika pravosudne policije
ili druge osobe, ili ako se napad ili otpor ne mogu svladati na drugi način.

II. PRIMJENA ZAHVATA ZA PRIVOĐENJE I TEHNIKE OBRANE

Članak 5.

Radi svladava­nja pasivnog otpora zatvorenika dopušteno je primijeniti
zahvate privođe­nja.

Radi obrane od napada zatvorenika dopušteno je primijeniti tehnike
obrane.

III. PRIMJENA GUMENE PALICE

Članak 6.

Pod primjenom gumene palice smatra se udarac gumenom palicom po tijelu
izbje­gavajući pritom udarac po glavi, vratu, ge­ni­talijama, bubrezima i
drugim vitalnim dijelovima tijela.

S primjenom gumene palice prestat će se čim prestane aktiv­ni otpor.

IV. PRIMJENA MLAZOVA S VODOM I PODRAŽAVAJUĆIH KEMIJSKIH SREDSTAVA

Članak 7.

U slučaju teže­g narušava­nja reda od strane više zatvorenika
istovremeno i na istom mjestu dopuštena je primjena mlazova s vodom i podražavaućih
kemijskih sredstava.

Primjena podražavajućih kemijskih sredstava dopuštena je i ako se
zatvorenik zatvorio (zabarikadirao) u prostoriju ili na drugi način zapriječio
pristup.

V. PRIMJENA VATRENOG ORUŽJA

Članak 8.

Službeniku pravosudne policije dopuštena je primjena vatrenog oružja ako
su ispu­njeni uvjeti iz članka 143. stavak 1. točka 1., 2. i 3. Zakona o izvršava­nju
kazne zatvora (u da­lj­njem tekstu: Zakon).

U slučaju primjene vatrenog oružja sukladno članku 143. stavak 1. točka
2. Zakona, prije primjene vatrenog oružja službenik pravosudne policije
upozorit će osobu prema kojoj kani primijeniti vatreno oružje riječima: »stoj,
pucat ću«. Ako niti na drugo upozore­nje »stoj, pucat ću« protupravni napad ne
prestane, primijenit će vatreno oružje. Upozore­nje se neće uputiti ako je
protupravni napad u tijeku.

U slučaju primjene vatrenog oružja sukladno članku 143. stavak 1. točka
2. Zakona, službenik pravosudne policije upozorit će zatvorenika riječija:
»sstoj, pucat ću«. Ako zatvorenik ne stane, ispalit će u zrak metak upozore­nja.
Ako zatvorenik ni nakon toga ne stane, primijenit će vatreno oružje.

U slučaju primjene vatrenog oružja sukladno članku 143. stavak 1. točka
3. Zakona, službenik pravosudne policije upozorit će zatvorenika riječima:
»stoj, pucat ću«. Ako zatvorenik ne stane, primijenit će vatreno oružje.

Metak upozore­nja ispa­ljen u zrak ne smatra se primjenom vatrenog oružja
u smislu ovog Pravilnika.

Zadržana osoba ne smatra se zatvorenikom u smislu stavka 3. i 4. ovoga članka.

IV. IZVJEŠĆE O PRIMJENI SREDSTAVA PRISILE

Članak 9.

O razlozima i načinu primjene sredstava prisile službenik pravosudne
policije sastavit će pisano izvješće upravite­lju.

Izvješće sadrži: podatke o osobi prema kojoj je sredstvo prisile primije­njeno,
razloge primjene, vrijeme, mjesto i nastale pos­ljedice.

O primjeni sredstava prisile upravite­lj će bez odgode a najkasnije u
roku od 24 sata, dostaviti pisano izvješće s ocjenom zakonitosti primjene sredstava
prisile Središ­njem uredu Uprave za zatvorski sustav Ministarstva pravosuđa,
uprave i lokalne samouprave, nadležnom sucu izvrše­nja, odnosno sudu koji vodi
kazneni postupak.

V. PRIJELAZNE I ZAVRŠNE ODREDBE

Članak 10.

Stupa­njem na snagu ovoga Pravilnika prestaje važiti Uputstvo o upotrebi
vatrenog oružja i drugih sredstava prisile od strane pripadnika straže
kazneno-popravnih ustanova i odgojno-popravnih domova (»Narodne novine«, broj
36/75) u odnosu na službenike odjela osigura­nja u kaznionicama i zatvorima.

Članak 11.

Ovaj Pravilnik stupa na snagu osmog dana nakon objave u »Narodnim
novinama«.

Klasa: 011-01/01-01/29
Urbroj: 514-08-02-1
Zagreb, 8. trav­nja 2002.

Ministrica
**Ingrid Antičević Marinović**, v. r.

Pravilnik, NN 43/2002-896